Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Bērnu tiesību aizsardzības likumā**

**(Nr. 434/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(8)** | **Ministru kabineta atzinums** | **Komisijas atzinums** |
|  | Izdarīt Bērnu tiesību aizsardzības likumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 8., 12. nr.; 2001, 24. nr.; 2002, 23. nr.; 2003, 12. nr.; 2004, 12. nr.; 2005, 8. nr.; 2006, 22. nr.; 2007, 9. nr.; 2008, 15. nr.; 2009, 14., 23. nr.; Latvijas Vēstnesis, 2009, 193. nr.; 2010, 47., 205. nr.; 2011, 112., 132. nr.; 2013, 118. nr.; 2014, 51., 60. nr.; 2015, 245. nr.; 2016, 241. nr.; 2017, 54., 242. nr.; 2018, 97. nr.) šādus grozījumus: |  |  |  |  |
| **36.pants. Bērna aprūpe audžuģimenē**  (2) Pašvaldība palīdz audžuģimenēm bērnu audzināšanā un nodrošina nepieciešamos sociālos pakalpojumus. Audžuģimenei ir tiesības saņemt līdzekļus bērna uzturam. Šo līdzekļu apmērs nedrīkst būt mazāks par apmēru, kādu, pamatojoties uz Civillikuma 179.panta piekto daļu, noteicis Ministru kabinets. | 1. Izteikt 36. panta otrās daļas trešo teikumu šādā redakcijā:  "Ministru kabinets nosaka līdzekļu apmēru bērna uzturam." | **1**  **2**  **3** | **Juridiskais birojs**  Izslēgt likumprojekta 1. pantu.  *Likumdevējam ir tiesības un tai pašā laikā arī pienākums valsts budžeta likumā un to pavadošo likumu paketē iekļaut vienīgi tādus jautājumus, kas attiecas uz konkrēto saimniecisko gadu un ir cieši saistīti ar valsts finanšu līdzekļu izlietojumu (sk. Satversmes tiesas 2011. gada 19. decembra sprieduma lietā Nr. 2011-03-01 18. punktu). Satversmes tiesa ir secinājusi, ka, ņemot vērā īpašo budžeta likumprojektu paketes izskatīšanai noteikto kārtību, Saeimai ir jāizvērtē arī tas, vai visi Ministru kabineta iesniegtie valsts budžeta paketes likumprojekti vai tajos iekļautās normas atbilst Saeimas kārtības ruļļa 87.1 pantā norādītajiem kritērijiem. Ja kāds likumprojekts vai konkrētā norma šiem kritērijiem neatbilst, Saeimai tas jāizslēdz no likuma “Par valsts budžetu 2020. gada“ projektu pavadošo likumprojektu paketes.*  *Saskaņā ar likumprojekta sākotnējās ietekmes novērtējuma ziņojumu (anotāciju), likumprojekta 1. pants izstrādāts, lai noteiktu, ka valsts budžeta izdevumi, kas ir tieši saistīti ar minimālo algu, ar 2020. gada 1. janvāri netiek piesaistīti minimālās algas apmēram. Likumprojektā piedāvāts grozīt likuma 36. pantu, kurā noteikts, ka līdzekļu apmēru audžuģimenē ievietota bērna uzturam nosaka Ministru kabinets. Kā norādīts anotācijā, tad “līdzekļu apmērs audžuģimenē ievietotajam bērnam ar 2020. gada 1. janvāri nesamazināsies” (sk. 7. lpp), kā arī tas, ka iespējamais minimālās darba algas paaugstinājums līdzekļa apmēru bērna uzturam varētu ietekmēt, tikai sākot ar 2021. gadu.*  *Līdz ar to secināms, ka Ministru kabineta noteikumos līdzekļu apmērs audžuģimenē ievietota bērna uzturam būtu identisks tam, ko jau nodrošina spēkā esošie normatīvie akti 2020. gadam.*  **Zaļo un Zemnieku savienības frakcija**  Izslēgt likumprojekta 1.pantu par likuma 36.panta otrās daļas trešā teikuma grozījumiem.[[1]](#footnote-1)  **Deputāti L.Liepiņa, J.Stepaņenko, K.Sprūde, A.Gobzems, D.Šmits**  Izslēgt likumprojekta 1. un 2. punktu. |  |  |
| **61.pants. Ministru kabineta kompetence bērna tiesību aizsardzības jomā**  Ministru kabinets:  1) izstrādā bērna tiesību aizsardzības nodrošināšanai attiecīgus likumprojektus un izdod nepieciešamos noteikumus;  2) apstiprina ilgtermiņa valsts politikas projektus bērna tiesību aizsardzības jomā;  3) (*izslēgts ar 30.05.2013. likumu*);  4) apstiprina valsts programmu sociālo pedagogu un sociālo darbinieku sagatavošanā;  5) apstiprina programmu bērnu noziedzības novēršanai un bērna aizsardzībai pret noziegumu;  6) nosaka kārtību, kādā Latvijas centrālā iestāde atbilstoši 1980.gada 25.oktobra Hāgas konvencijai par starptautiskās bērnu nolaupīšanas civiltiesiskajiem aspektiem veic tajā minētās darbības un sadarbojas ar citām valsts un pašvaldības iestādēm;  7) nosaka kārtību, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai, un šo valsts budžeta līdzekļu izlietošanas apmēru vienam skolēnam dienā. | 2. Aizstāt 61. panta 7. punktā vārdus "pamatizglītības iestādes skolēnu ēdināšanai" ar vārdiem un skaitļiem "skolēnu ēdināšanai, kuri klātienē apgūst pamatizglītības programmas 1., 2., 3. un 4. klasē". | **4**  **5**  **6**  **7** | **Juridiskais birojs**  Izteikt likumprojekta 2. pantu kā likumprojekta tekstu šādā redakcijā:  “Izslēgt likuma 61. panta 7. punktu.”  **Deputāts E. Kucins**  Izslēgt likumprojekta 2.pantu (attiecībā uz grozījumiem likuma 61.pantā).  **Zaļo un Zemnieku savienības frakcija**  Izslēgt likumprojekta 2.pantu.[[2]](#footnote-2)  **Izglītības un zinātnes ministrijas parlamentārā sekretāre A.Muižniece**  Izteikt likumprojekta 2. pantu šādā redakcijā:  “2. Izslēgt 61. panta 7. punktu.” [[3]](#footnote-3) |  |  |
| **Pārejas noteikumi** |  | **8** | **Deputāti L.Liepiņa, J.Stepaņenko, K.Sprūde, A.Gobzems, D.Šmits**  Papildināt Pārejas noteikumus ar 37., 38. un 39. punktu:  “37.Ministru kabinetam līdz 2020.gada 1. martam sagatavot attiecīgos grozījumus tiesību aktos, kas paredz daudzbērnu ģimenes statusam atbilstošo atvieglojumu un valsts nodrošināto atbalsta pasākumu piešķiršanu arī ģimenei, kas ir adoptējusi ārpusģimenes aprūpē esošo bērnu un ģimenei (personai), kuras aprūpē ir bērns ar invaliditāti, tajos gadījumos, kad atvieglojumi vai valsts atbalsta pasākumi šādām ģimenēm ir mazākā apmērā, nekā daudzbērnu ģimenēm”.  3. Ministru kabinetam, sastādot 2021.gada budžetu, nodrošināt 162 947 euro, kas ir nepieciešams audžuģimeņu pabalsta apmēra palielināšanai, ar 2021.gadu valstī pieaugot minimālās algas apmēram līdz 500 euro, paredzot attiecīgo samazinājumu programmā “Korupcijas novēršanas un apkarošanas birojs” sadaļā “Subsīdijas un dotācijas”, kas paredzēts politisko organizāciju (partiju) finansēšanas palielinājumam”.  4. Noteikt, ka Ministru kabinets atrod nepieciešamos finansēšanas avotus skolēnu ēdināšanas apmaksas atbalsta pasākumiem 9 840 708 apmērā, vadoties pēc labas pārvaldības principiem, efektīvi izmantojot finanšu resursus. |  |  |
|  | Likums stājas spēkā 2020. gada 1. janvārī. |  |  |  |  |

1. **Pamatojums (ZZS)** Likumprojekts paredz, ka audžuģimenei izmaksājamie līdzekļi bērna uzturam turpmāk vairs netiks piesaistīti minimālās algas apmēram, bet būs tā fiksēta summa. Tā kā Vidēja termiņa budžeta projekts 2020.-2022.gadam paredz 2021.gadā valstī noteiktās minimālās algas palielinājumu līdz 500 eiro, šāda norma pēc būtības ir audžuģimeņu atbalsta pasliktinājums, jo tās uzturlīdzekļu pieaugumu nesaņems un atbalsts faktiski inflācijas dēļ arī samazināsies. Valstī noteiktās minimālās algas palielinājums izdara spiedienu arī uz vidējā atalgojuma palielinājumu, kam, savukārt, ir ietekme uz valstī prognozēto inflāciju (FM prognozētais IKP deflators 2020.gadā – 2,7%, 2021.gadā – 2,4%, 2022.gadā – 2,4%). Šāda pieeja pēc būtības ir pretrunā ar Labklājības ministrijas Rīcības plānu deinstitucionalizācijas īstenošanai 2015.-2020.gadam. [↑](#footnote-ref-1)
2. **Pamatojums (ZZS)**

   Dažādi formāli un neformāli pētījumi rāda, ka kvalitatīvas ēdienreizes pieejamība bērniem uzlabo mācību sekmes, līdz ar to tā ir būtiska izglītības funkcija. Papildus arī Labklājības ministrija Bērnu tiesību aizsardzības likuma grozījumos norāda, ka “brīvpusdienas izglītojamiem ir veids, kā atbalstīt ģimenes ar bērniem (..), veicinot bērnu veselības uzlabošanos, bērna veselīga uztura paradumus, kā arī veicinot vienlīdzīgas bērnu iespējas uz attīstībai nepieciešamo neatkarīgi no vecāku mantiskā stāvokļa un dzimuma”. Tātad – tas ir svarīgs nevienlīdzības mazināšanas pasākums, kas ir visas valdības, ne kādas atsevišķas nozares ministrijas svarīgs uzdevums. Latvijā joprojām ir augsts GINI jeb nevienlīdzības indekss (2019.gadā 34,5), katra piektā daudzbērnu ģimene un katra trešā viena vecāka ģimene Latvijā dzīvo uz nabadzības sliekšņa . Šādā situācijā mērķēta valsts atbalsta samazināšana ir nepieņemama politika un tieši otrādi – valstij ar savu finansējumu būtu jāpiedalās arī vecāko klašu brīvpusdienu nodrošināšanā, kā to paredzēja jau L.Straujumas (Vienotība) valdības deklarācija. [↑](#footnote-ref-2)
3. **Pamatojums(IZM)** Izglītības un zinātnes ministrija ir sagatavojusi priekšlikumus likumprojekta “Grozījumi Izglītības likumā” (Nr. 446/Lp13) 2. lasījumam, kas citastarp paredz deleģējumu Ministru kabinetam, kas šobrīd iekļauts Bērnu tiesību aizsardzības likuma 61. panta 7. punktā, iekļaut Izglītības likumā. Tādējādi tiktu nodrošināts, ka tiesiskais regulējums par savstarpēji saistītiem jautājumiem ir iekļauts vienā normatīvajā aktā. [↑](#footnote-ref-3)